
ROMÂNIA
JUDEŢUL SATU MARE
CONSILIUL LOCAL AL 
MUNICIPIULUI SATU MARE
Nr. 60831/26.10.2026
PROIECT

HOTĂRÂREA nr. …....../….......10.2026
privind aprobarea listei cuprinzând solicitanții îndreptățiți la închirierea locuinţelor sociale şi de necesitate din Municipiul Satu Mare


   
  
Consiliul Local al Municipiului Satu Mare,

Analizând proiectul de hotărâre înregistrat sub nr.............../..........2026, referatul de aprobare al Viceprimarului Municipiului Satu Mare, în calitate de iniţiator, înregistrat cu nr 60832/26.10.2026, raportul Direcției de Asistență Socială Satu Mare, înregistrat sub nr. 18310/26.10.2026, raportul de specialitate al Serviciului Juridic înregistrat sub nr. 60834/26.10.2026 și avizele comisiilor de specialitate ale Consiliului Local Satu Mare,
În conformitate cu prevederile art. 43 şi art. 44 din Legea locuinţei nr. 114/1996, republicată, cu modificările şi completările ulterioare precum şi cele ale art. 21 şi art. 22 din Hotărârea Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii locuinţelor nr. 114/1996, cu modificările şi completările ulterioare,
Având în vedere reglementările art.7, art.8, art.9, art.10, art.11 și art.12 din Anexa la H.C.L. nr.111/28.05.2026, precum şi Procesele verbale nr. 2 și nr. 3 din 12.10.2026 ale Comisiei de analiză a solicitărilor de locuinţe sociale şi de necesitate,
Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,
În temeiul prevederilor art. 129 alin. (1) alin. (2) lit. d) şi alin. (7) lit. q), art. 139 alin. (3) lit. g) şi art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare,
Adoptă prezenta,
H O T Ă R Â R E:
Art.1. Se aprobă lista cuprinzând solicitanții îndreptățiți la închirierea locuinţelor sociale şi de necesitate din Municipiul Satu Mare, în anul 2026, conform Anexei parte integrantă a prezentei hotărâri.
Art.2. Lista cuprinzând solicitanții îndreptățiți la închirierea locuinţelor sociale şi de necesitate din Municipiul Satu Mare, va fi afişată la sediul Primăriei Municipiului Satu Mare și la sediul Direcției de Asistență Socială Satu Mare.
Art.3. Contestaţiile împotriva prezentei hotărâri se vor adresa instanţei de contencios administrativ competente potrivit legii.
Art.4. Cu ducere la îndeplinire a prezentei hotărâri se încredinţează Viceprimarul Municipiului Satu Mare prin Direcția de Asistență Socială Satu Mare .

Art.5. Prezenta hotărâre se comunică:

- Instituţiei Prefectului - Judeţul Satu Mare;
- Viceprimarului Municipiului Satu Mare
- Primarului Municipiului Satu Mare;

- Direcției de Asistenţă Socială Satu Mare;

- Se publică în Monitorul Oficial Local al Municipiului Satu Mare.

INIŢIATOR PROIECT,

VICEPRIMAR

TĂMĂȘAN-ILIEȘ CRISTINA-MARINA

AVIZAT

                                                                                Secretar general al municipiului,

        Mihaela Maria Racolța

